RO Jurnalul Oficial al Uniunii Europene C 296/28

ANUNȚ PRIVIND CEREREA DE AUTORIZAȚIE DE EXPLORARE A ZĂCĂMINTELOR DE HIDROCARBURI LICHIDE ȘI GAZOASE, DENUMITĂ BIANCAVILLA

REPUBLICA ITALIANĂ – REGIUNEA SICILIA

MINISTERUL REGIONAL AL INDUSTRIEI – DEPARTAMENTUL REGIONAL AL INDUSTRIEI ȘI MINELOR

BIROUL REGIONAL PENTRU HIDROCARBURI ȘI ENERGIE GEOTERMALĂ (U.R.I.G.)

2009/C 296/10

Societatea EniMed – Eni Mediterranea Idrocarburi S.p.A., cu sediul social la Gela (CL) Strada Statale 117 bis – Contrada Ponte Olivo (c.a.p. 93012), ITALIA – cod fiscal 12300000150, reprezentant unic cu o cotă de proprietate de 50 % și societatea Edison S.p.A., cu sediul social la Milano MI, Foro Bonaparte 31 (c.a.p. 20121), ITALIA cu o cotă de proprietate de 50 %, prin cererea din data de 12 iunie 2009 adresată către „Assessore per l’Industria”, autoritatea competentă pentru acordarea licențelor miniere în regiunea Sicilia, cu sediul în Via Ugo La Malfa no 87/89 c.a.p. 90146 Palermo PA, ITALIA au solicitat împreună, în temeiul L.R.S. nr. 14 din 3 iulie 2000 de transpunere și aplicare a Directivei 94/22/CE, să le fie acordată autorizația de explorare a zăcămintelor de hidrocarburi lichide și gazoase denumită în mod convențional „Biancavilla”, într-o zonă cu suprafața de 7 400 ha (74 km2) situată în partea centrală de est a Siciliei, pe teritoriul provinciilor Enna și Catania. Zona menționată mai sus se învecinează la sud cu autorizația „Paternò” (Edison 100 %) și cu zone libere în celelalte direcții.

Comunele vizate din provincia Enna sunt: Centuripe și Regalbuto. Comunele vizate din provincia Catania sunt: Adrano, Biancavilla, Santa Maria di Licodia și Regalna.

Perimetrul zonei care face obiectul cererii de autorizație are forma unui poligon, compus din linii continue care unesc vârfurile „A”, „B”, „C”, „D” și „E”.

Vârfurile sus-menționate sunt definite după cum urmează:

A. Punct situat în colțul de sud-est al casei aflate la cota 457, la 420 de metri NE de Contrada Grotte Rosse.

B. Punct situat în colțul de nord-vest al casei aflate la cota 648 în Contrada Paricchia.

C. Punct situat în colțul de sud-est al casei proprietatea lui C. Ingiulla, aflate la cota 615, la 400 de metri nord-vest de Chiusa di Don Ascenzio.

D. Punct situat la bifurcare drumului dintre S. Maria Licodia și Ragalna Ovest în direcția Villaggio S. Francesco, care coincide cu vârful „B” al autorizației „Paternò”.

E. Punct situat pe clopotnița bisericii S. Maria della Croce din Regalbuto, care coincide cu vârful „A” al autorizației „Paternò”.

Coordonate geografice

Punct Latitudine N Longitudine E (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Părțile interesate pot prezenta cereri de acordare a licenței pentru această zonă în termen de 90 de zile de la data publicării prezentului anunț în Jurnalul Oficial al Uniunii Europene; cererile parvenite după termenul menționat vor fi declarate neadmisibile. Decretul de acordare a autorizației de explorare va fi emis în termen de șase luni de la data limită admisă pentru prezentarea eventualelor cereri ale firmelor concurente. În conformitate cu articolul 5 alineatul (1) din Directiva 94/22/CE, se comunică, de asemenea, că respectivele criterii pe baza cărora se acordă autorizațiile de prospectare, autorizațiile de explorare și concesiunile de exploatare au fost deja publicate în Jurnalul Oficial al Comunităților Europene C 396 din 19 decembrie 1998, în conformitate cu dispozițiile Decretului legislativ nr. 625 din 25 noiembrie 1996 al președintelui Republicii (publicat în Gazzetta Ufficiale della Repubblica Italiana nr. 293 din 14 decembrie 1996) de transpunere și punere în aplicare în dreptul intern italian a directivei menționate și au fost specificate în Legea nr. 14 din 3 iulie 2000 a Regiunii Sicilia, menționată anterior (publicată în Gazzetta Ufficiale della Regione Siciliana nr. 32 din 7 iulie 2000).

Condițiile și cerințele privind desfășurarea sau încetarea activității sunt stabilite prin Legea nr. 14 din 3 iulie 2000 a Regiunii Sicilia menționată mai sus, precum și în caietul de sarcini tip adoptat prin Decretele nr. 91 din 30 octombrie 2003 și nr. 88 din 20 octombrie 2004 ale „Assessore per l’Industria” și publicate în Gazzetta Ufficiale della Regione Siciliana nr. 49 partea I din 14 noiembrie 2003, respectiv nr. 46 partea I din 5 noiembrie 2004.

Dosarul cererii se află depus la „Ufficio Regionale per gli Idrocarburi e la Geotermia” aparținând „Dipartimento Regionale dell’Industria e delle Miniere”, Via Ugo La Malfa 101 c.a.p. 90146 Palermo PA, ITALIA, și se află la dispoziția celor interesați să le consulte.